ai4bharat/Pralekha huggingface dataset:
இந்திய அரசின் முதன்மை அறிவியல் ஆலோசகரின் அலுவலகம்
மத்திய பட்ஜெட் 2022-ல் அறிவியல் மற்றும் தொழில்நுட்பம்
தொடக்க அமர்வில் பிரதமர் உரையாற்றவுள்ளார்
மத்திய பட்ஜெட் 2022-ல் நிதியமைச்சரால் செய்யப்பட்ட அறிவிப்புகளின் தீவிர அமலாக்கம் பற்றி விளக்குவதற்கு தொடர்ச்சியாக பல்வேறு துறைகள் குறித்து இணையவழி கருத்தரங்கிற்கு மத்திய அரசு ஏற்பாடு செய்துள்ளது. பல்வேறு துறைகளில் அமலாக்க உத்திகளுக்கு ஆலோசனைகள் வழங்க இந்தத் தொடர் கருத்தரங்கு ஒரே தளத்திற்கு அரசு மற்றும் தனியார் துறைகள், கல்வித்துறை, தொழில்த்துறை ஆகியவற்றைச் சார்ந்த நிபுணர்களைக் கொண்டுவருகிறது.
“தொழில்நுட்பம் சார்ந்த வளர்ச்சி” என்ற பொருளில் 2022 மார்ச் 2 அன்று மத்திய அரசின் பல்வேறு அறிவியல் சார்ந்த அமைச்சகங்கள், துறைகளுடன் இணைந்து முதன்மை அறிவியல் ஆலோசகர் அலுவலகம், இணையவழி கருத்தரங்கிற்கு ஏற்பாடு செய்துள்ளது. இந்த கருத்தரங்கின் தொடக்க அமர்வு பிரதமரின் உரையுடன் தொடங்கும்.
இதைத் தொடர்ந்து நான்கு பொருள்களில் வெவ்வேறு தலைப்புகளில் நிபுணர்கள் உரையாற்றுவார்கள். நிறைவாக, இந்த அமர்வுகளில் இருந்து பெறப்பட்ட கருத்துக்களை அமலாக்கத்திற்கு ஏற்ப அறிவியல், தொழில்நுட்பம் சார்ந்த துறைகளின் அமைச்சர்களும், செயலாளர்களும் விவாதிப்பார்கள்.
கருத்தரங்கின் முழு விவரங்களை அறிவதற்கான இணையதளம் https://events.negd.in/
(Visitor Counter : 166
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
இந்திய பொது நிர்வாக நிறுவனமான ஐஐபிஏவின் 317-வது செயற்குழு கூட்டத்தில் அதன் புதிய தலைவராக மத்திய அமைச்சர் டாக்டர் ஜிதேந்திர சிங் தலைமை ஏற்பு
இந்திய பொது நிர்வாக நிறுவனமான ஐஐபிஏவின் 317-வது செயற்குழு கூட்டத்தில் அதன் புதிய தலைவராக மத்திய பணியாளர் நலன், பொதுமக்கள் குறைதீர்ப்பு மற்றும் ஓய்வூதியங்கள் துறை இணை அமைச்சர் டாக்டர் ஜிதேந்திர சிங் இன்று கலந்து கொண்டு தலைமை உரை ஆற்றினார்.
கடந்த 2004-ஆம் ஆண்டு முதல் இந்திய பொது நிர்வாக நிறுவனத்தின் தலைமைப் பொறுப்பில் இருந்த முன்னாள் ஆளுநரும், முன்னாள் இந்திய தலைமைக் கணக்கு தணிக்கையாளருமான திரு டி என் சதுர்வேதி, கடந்த ஜனவரி மாதம் ஐந்தாம் தேதி உயிரிழந்ததை அடுத்து இந்த பதவி காலியாக இருந்தது.
நிகழ்ச்சியில் பேசிய அமைச்சர் டாக்டர் ஜிதேந்திர சிங், இந்திய பொது நிர்வாக நிறுவனத்தின் முயற்சியால் கொவிட் பரவல் காலத்திலும் பாடத்திட்டங்களுக்கு இடையூறு ஏற்படாத வகையில் டிஜிட்டல் வகுப்பறைகள் ஏற்படுத்தப்பட்டு இணைய வகுப்புகள் நடைபெற்று வருவதாகக் கூறினார். முழு ஊரடங்கின் போதும் அதற்குப் பிந்தைய காலத்திலும் இந்திய பொது நிர்வாக நிறுவனம், பல்வேறு சேவைத் துறைகளைச் சேர்ந்த அதிகாரிகள் 14 ஆன்லைன் பயிற்சிகள் நடத்தியதாக அவர் தெரிவித்தார். மேலும் கொவிட்டினால் ஏற்பட்ட இடர்பாடுகளையும் பொருட்படுத்தாமல் கடந்த ஓராண்டில் 62 ஆராய்ச்சித் திட்டங்கள் முடிவடைந்து இருப்பதாக அவர் குறிப்பிட்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1666485
----
(Visitor Counter : 72
நித்தி ஆயோக்
மூங்கில் வளர்ச்சி குறித்த தேசியப் பயிலரங்கை நிதி ஆயோக் நடத்த உள்ளது.
நாளை டிசம்பர் 30 அன்று மூங்கில் மேம்பாடு குறித்த ஒரு நாள் தேசிய அளவிலான பயிலரங்கை நிதி ஆயோக் நடத்த உள்ளது.
நிதி ஆயோக் துணைத் தலைவர் டாக்டர். ராஜீவ் குமார், அறிவியல் மற்றும் தொழில்நுட்பம் மற்றும் புவி அறிவியல் இணை அமைச்சர்  டாக்டர். ஜிதேந்திர சிங், நிதி ஆயோக் உறுப்பினர் டாக்டர். விகே சரஸ்வத் மற்றும் தலைமை செயல் அதிகாரி திரு. அமிதாப் காந்த் ஆகியோர் பயிலரங்கைத் தொடங்கி வைக்கின்றனர்.
மூங்கில் வளர்ப்பில் உள்ள வாய்ப்புகள் மற்றும் சவால்களைப் புரிந்துகொள்வதற்கும், மூங்கில் துறையின் முழு மதிப்புச் சங்கிலியில் உள்ள விடுபட்ட தொடர்புகளை ஆராய்வதற்கும், அதற்கேற்ப உத்திகள் மற்றும் இத்துறைக்கான எதிர்கால திட்டத்தை உருவாக்குவது உள்ளிட்டவற்றை நோக்கமாக கொண்ட இந்த பயிலரங்கில் இந்தியா மற்றும் வெளிநாடுகளைச் சேர்ந்த பல பங்குதாரர்கள் கலந்துகொள்வார்கள்.
பயிலரங்கில் நான்கு தொழில்நுட்ப அமர்வுகள் நடைபெறும். இவை ‘மூங்கில் உற்பத்தி, மதிப்பு கூட்டல் மற்றும் சர்வதேச அனுபவம்’, ‘அரசு கொள்கைகள், திட்டங்கள் மற்றும் பல்வேறு துறைகளில் வாய்ப்புகள்’, ‘மூங்கில் வட்டப் பொருளாதாரம்’, மற்றும் ‘தேசிய மற்றும் சர்வதேச சிறந்த நடைமுறைகள்’ ஆகியவையாகும்.
மூங்கிலின் பயன்பாடு மற்றும் வணிகமயமாக்கலை அதிகரிக்க, இந்திய மூங்கில் தொழில்துறையின் முழுமையான வளர்ச்சிக்கான நடைமுறைக் கொள்கைகள்/தொழில்நுட்பங்களை உருவாக்கும் பணியில் நிதி ஆயோக் ஈடுபட்டுள்ளது.
அதன்படி, ‘மூங்கில் மேம்பாட்டு பணி ஆவணம்’ என்ற தொழில்நுட்ப வணிக அறிக்கை தயாரிக்கப்பட்டு வருகிறது. இந்தியாவில் முழு மூங்கில் மதிப்பு சங்கிலியான- தோட்டம், உற்பத்தி, செயலாக்கம் முதல் தரப்படுத்தல் மற்றும் பயன்பாடு வரை ஆய்வு செய்ய இந்த அறிக்கை திட்டமிட்டுள்ளது.
கிராமப்புறப் பொருளாதாரத்தில் அதிக வேலைவாய்ப்பை உருவாக்குதல், விவசாயிகளின் வருவாயை இரட்டிப்பாக்குதல், மதிப்புக் கூட்டலை மேம்படுத்துதல் மற்றும் ஏற்றுமதிக்கு ஏற்றவாறு மூங்கில் பொருட்களின் பல்வகைப்படுத்துதலை மேம்படுத்துதல் உள்ளிட்டவற்றுக்கு மூங்கில் துறையின் திறனைப் பயன்படுத்துவதற்கான நிதி ஆயோகின் முயற்சிகள் உதவுகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1786091
சுகாதாரம் மற்றும் குடும்ப நலத்துறை அமைச்சகம்
அதிகரிக்கப்பட்டுள்ள ஆய்வகக் கட்டமைப்பால் உந்தப்பட்டுள்ள “சோதனை, தடமறிதல், சிகிச்சை அளித்தல்” உத்தி – 1.5 கோடிக்கும் அதிகமான கொவிட்-19 மாதிரிகள் பரிசோதனை
இதுவரை ஒன்றரை கோடிக்கும் அதிகமான  கொவிட்-19 மாதிரிகள் பரிசோதிக்கப்பட்டுள்ளன. கடந்த 24 மணி நேரத்தில் மட்டும் 3,52,801 மாதிரிகள் பரிசோதிக்கப்பட்டுள்ளன.
இதனால் இந்தியாவில் 10 லட்சத்திற்கு, 11,179.83 சோதனைகள் என்ற விகிதத்தில் பரிசோதனைகள் மேற்கொள்ளப்பட்டுள்ளன. ஆய்வகங்களின் எண்ணிக்கை  தொடர்ந்து அதிகரித்து வருவதால், இது சாத்தியப்பட்டுள்ளது.
நமது நாட்டில் 897 அரசுத் துறை ஆய்வகங்களும், 393 தனியார் ஆய்வகங்களும் உள்ளன.
விவரங்கள் பின்வருமாறு :
· உடனடி RT PCR அடிப்படையிலான பரிசோதனை ஆய்வகங்கள் : 653 
· TrueNat அடிப்படையிலான பரிசோதனை ஆய்வகங்கள் : 530 
· CBNAAT அடிப்படையிலான பரிசோதனை ஆய்வகங்கள் : 107 
கொவிட்-19 குறித்த அதிகாரப்பூர்வமான தகவல்களையும், கொவிட்-19 தொடர்பான தொழில்நுட்ப ரீதியிலான விஷயங்கள், வழிகாட்டுதல்கள், அறிவுறுத்தல்கள் பற்றிய புதிய தகவல்களைத் தெரிந்து கொள்ள தயவுசெய்து இந்த இணையதளத்தைப் பாருங்கள்: https://www.mohfw.gov.in/ மற்றும் @MoHFW_INDIA.
பிரதமர் அலுவலகம்
பிரகதி அமைப்பு மூலம் பிரதமரின் கலந்துரையாடல்
துடிப்பான ஆளுகைக்கும் உரிய கால நேர அமலாக்கத்திற்குமான தகவல் தொடர்பு தொழில்நுட்ப அடிப்படையிலான பல ஊடக மேடையான பிரகதி மூலம் பிரதமர் திரு. நரேந்திர மோடி தனது 25-வது கலந்துரையாடல் நிகழ்ச்சியை நடத்தினார்.
பிரகதியின் 25-வது கூட்டத்தில் 227 திட்டங்கள் மொத்தமாக ஆய்வு செய்யப்பட்டன. இந்தத் திட்டங்கள் ரூபாய் 10 லட்சம் கோடிக்கும் அதிகமான முதலீட்டிலானவை. பல்வேறு துறைகள் சார்ந்த பொதுமக்கள் குறை தீர்ப்பு பற்றியும் கூட்டத்தில் ஆய்வு செய்யப்பட்டது.
25-வது பிரகதி கலந்துரையாடல் சிறப்பாக நடைபெற்றதற்கு அக்கறையுள்ள அனைவருக்கும் பிரதமர் பாராட்டுத் தெரிவித்தார். பிரகதி அமைப்பு காரணமாக மத்திய அரசுக்கும், மாநிலங்களுக்கும் இடையிலான ஒருங்கிணைப்பு அதிகரித்திருக்கிறது என்றார். பிரகதி திட்டம் நமது கூட்டாட்சி அமைப்புக்கு ஒரு பெரிய ஆக்கப்பூர்வ சக்தி என்று அவர் கூறினார். நின்று போன திட்டங்களை ஆய்வுச் செய்ததுடன் இந்த முறையினால் பல்வேறு சமூகத் துறை திட்டங்களின் மேம்பாடு குறித்தும் ஆய்வு செய்ய முடிகிறது என்றார்.
இன்று  25-வது கூட்டத்தில் முன்னாள் படைவீரர்கள் நலன் குறித்த குறை தீர்ப்பு முன்னேற்றம் குறித்து பிரதமர் ஆய்வு செய்தார். குறை தீர்ப்பு நடைமுறையை துரிதப்படுத்த வேண்டியதன் அவசியத்தை அவர் வலியுறுத்தினார். அப்போதுதான் முன்னாள் படை வீரர்களின் பிரச்சனைகளை மிகக் குறுகிய காலத்தில் நல்ல முறையில் தீர்க்க முடியும் என்றார் அவர்.
ரயில்வே, சாலை, பெட்ரோலியம், மின்சாரம், நிலக்கரி, நகர்ப்புற மேம்பாடு, சுகாதாரம், குடும்ப நலத்துறைகள் சார்ந்த 10 அடிப்படை வசதித் திட்டங்களின் முன்னேற்றத்தை பிரதமர் ஆய்வு செய்தார். இமாச்சலப் பிரதேசம், உத்தரப்பிரதேசம், ஒடிசா, ஆந்திரப் பிரதேசம், குஜராத், மகாராஷ்டிரா, அசாம், சிக்கிம், மேற்கு வங்காளம், பீகார், தமிழ்நாடு, ஜார்க்கண்ட் உள்ளிட்ட பல்வேறு மாநிலங்களில் இந்தத் திட்டங்கள் அமல்படுத்தப்பட்டு வருகின்றன.
பிரதமரின் விவசாயிகள் பாதுகாப்புத் திட்ட அமலாக்கத்தின் முன்னேற்றம் குறித்தும் பிரதமர் ஆய்வு செய்தார். ஷெட்யூல்டு பழங்குடியின மாணவர்கள் உயர் கல்விக்கான தேசிய ஆய்வுக் கல்வி உதவித் திட்டம் கல்வி உதவித் தொகைத் திட்டம் குறித்தும் பிரதமர் ஆய்வு செய்தார்.
(Visitor Counter : 160
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 202.46 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 202.46 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 4.17 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1858849
பிரதமர் அலுவலகம்
திரு.எஸ்.பி.பாலசுப்பிரமணியத்தின் மறைவுக்கு பிரதமர் இரங்கல்
திரு.எஸ்.பி.பாலசுப்பிரமணியத்தின் மறைவுக்கு பிரதமர் திரு.நரேந்திர மோடி இரங்கல் தெரிவித்துள்ளார்.
“திரு.எஸ்.பி.பாலசுப்பிரமணியத்தின் எதிர்பாராத திடீர் மறைவால் நமது கலை உலகம் வெறுமை அடைந்திருக்கிறது. நாடுமுழுவதும் வீட்டில் ஒருவராகத் திகழ்ந்த இவரது மெல்லிசைக் குரலும், இசையும் பல்லாண்டுகளாக ரசிகர்களை மெய்மறக்க வைத்திருந்தது. இந்த சோகமான தருணத்தில், அவரது குடும்பத்தினருக்கும், நண்பர்களுக்கும் எனது ஆழ்ந்த இரங்கல்கள். ஓம் சாந்தி” என்று பிரதமர் கூறியுள்ளார்.
குறு சிறு மற்றும் நடுத்தர தொழில் துறை அமைச்சகம்
குறு, சிறு மற்றும் நடுத்தர தொழில் நிறுவனங்களுக்கு தாமதமான நிதியை செலுத்துவதற்கான திட்டங்கள்
குறு, சிறு மற்றும் நடுத்தர தொழில் நிறுவனங்களுக்கு தாமதமாக செலுத்தப்படும் நிதிப் பிரச்சினையை தீர்க்க அரசு எடுத்துள்ள நடவடிக்கைகள் பின்வருமாறு:-
குறு, சிறு மற்றும் நடுத்தரத் தொழில்கள் மேம்பாட்டுச் சட்டம் 2006-ன் விதிகளின்படி, குறு மற்றும் சிறு தொழில் நிறுவனங்களுக்கு தாமதமாக பணம் செலுத்தும் வழக்குகளைக் கையாள மாநிலங்கள் மற்றும் யூனியன் பிரதேசங்களில் குறு மற்றும் சிறு தொழில் நிறுவனங்கள் வசதிக் குழுக்கள்  அமைக்கப்பட்டுள்ளன.
குறு, சிறு மற்றும் நடுத்தரத் தொழில் நிறுவனங்கள் 30.10.2017 அன்று பொருட்கள் மற்றும் சேவைகளை வாங்குபவர்களிடமிருந்து குறைகளைத் தாக்கல் செய்வதற்கும் நிலுவைத் தொகையைக் கண்காணிப்பதற்கும் சமதான் இணைய தளம்  என்ற இணைய தளத்தை மத்திய குறு, சிறு மற்றும் நடுத்தர தொழில் நிறுவனங்கள் அமைச்சகம் அறிமுகப்படுத்தியது.
தாமதமாக அளிக்கப்படும் நிதி தொடர்பான வழக்குகளை விரைவாக முடிக்க அதிக எண்ணிக்கையிலான எம்.எஸ்.இ.எஃப்.சிகளை அமைக்குமாறு மாநிலங்கள் / யூனியன் பிரதேசங்களை எம்.எஸ்.எம்.இ அமைச்சகம் கோரியுள்ளது. டெல்லி, ஜம்மு காஷ்மீர், கர்நாடகா, கேரளா, மகாராஷ்டிரா, பஞ்சாப், ராஜஸ்தான், தமிழ்நாடு, தெலங்கானா, உத்தரபிரதேசம் மற்றும் மேற்கு வங்கம் போன்ற மாநிலங்களில் ஒன்றுக்கு மேற்பட்ட எம்எஸ்இஎஃப்சிகளுடன் இதுவரை 152 எம்எஸ்இஎஃப்சிகள் அமைக்கப்பட்டுள்ளன.
தற்சார்பு இந்தியா அறிவிப்புகளுக்குப் பிறகு, எம்.எஸ்.எம்.இ அமைச்சகம் 14.06.2020 அன்று சமதான் இணையதளத்துக்கு ஒரு சிறப்பு துணை இணையதளத்தை உருவாக்கியது.
குறு மற்றும் சிறு நிறுவனங்களிடமிருந்து பொருட்கள் அல்லது சேவைகளைப் பெறும் நிறுவனங்கள் மற்றும் சிறு மற்றும் குறுந்தொழில் நிறுவனங்களுக்கான பணம் ஏற்றுக்கொள்ளப்பட்ட தேதி அல்லது பொருட்கள் அல்லது சேவைகள் ஏற்றுக்கொள்ளப்பட்டதாகக் கருதப்படும் தேதியிலிருந்து 45 நாட்களுக்கு மேல் இருந்தால், செலுத்த வேண்டிய தொகை மற்றும் தாமதத்திற்கான காரணங்களைக் குறிப்பிட்டு அரையாண்டு அறிக்கையை பெரு நிறுவனங்கள் விவகார அமைச்சகத்திடம் சமர்ப்பிக்க வேண்டும்.
பட்ஜெட் 2023 அறிவிப்பு: வருமான வரிச் சட்டத்தின் பிரிவு 43 பி இன் கீழ்: எம்.எஸ்.எம்.இ.க்களுக்கு பணம் செலுத்தும்போது மட்டுமே பணம் செலுத்துவதற்கான செலவினங்களுக்கு விலக்கு அனுமதிக்கப்படுகிறது.
நாட்டின் குறு, சிறு மற்றும் நடுத்தரத் தொழில் நிறுவனங்களின் ஒட்டுமொத்த வளர்ச்சி மற்றும் மேம்பாட்டிற்கான பல்வேறு திட்டங்கள், மற்றும் கொள்கை முன்முயற்சிகள் மூலம் மாநில / யூனியன் பிரதேச அரசுகளின் முயற்சிகளுக்கு மத்திய அரசு துணைபுரிகிறது.
இத்தகவலை குறு, சிறு மற்றும் நடுத்தரத் தொழில் துறை இணையமைச்சர் பானு பிரதாப் சிங் வர்மா மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
பாதுகாப்பு அமைச்சகம்
அந்தமான் சிற்றறைச் சிறையில் பொன்விழா ஆண்டு வெற்றிச் சுடர்
1971 போர் வெற்றியின் 50-வது ஆண்டைக் கொண்டாடும் வகையில், அந்தமான் நிக்கோபார் தீவுகளின் போர்ட் பிளேயரில் உள்ள சிற்றறைச் சிறைக்கு பொன்விழா ஆண்டு வெற்றிச் சுடர் எடுத்துச்செல்லப்பட்டது. அங்கு பல்வேறு நிகழ்ச்சிகளுக்கு ஏற்பாடு செய்யப்பட்டிருந்தது. கூட்டுப் படைகளின் வாத்திய இசை, ஒளி மற்றும் ஒலி நிகழ்ச்சி, 1971 போர் குறித்த குறும்படம் உள்ளிட்டவை இதில் அடங்கும்.
ராணுவத் தளபதி பிரிகேடியர் ராஜீவ் நக்யால் சிறப்பு விருந்தினராகக் கலந்து கொண்டார். முன்னாள் படை வீரர்கள், மூத்த ராணுவ அதிகாரிகள் மற்றும் சிறப்பு அழைப்பாளர்களும் இதில் பங்கேற்றனர். தாய்நாட்டின் பல்வேறு பகுதிகளிலிருந்து மண்ணை சேகரிக்கும் தேசிய முன்முயற்சியின் ஒரு பகுதியாக சிற்றறைச் சிறையின் மண்ணை ராணுவத் தளபதி சேகரித்தார்.
இந்திய சுதந்திரப் போராட்டத்தின் பெருமையை பறைசாற்றும் நினைவுச் சின்னமாக சிற்றறைச் சிறை விளங்குகிறது. காலா பாணி  என்றும் அழைக்கப்படும் இந்தச் சிறை, அரசியல் கைதிகளை தொலைதூரத்தில் உள்ள தீவுகளுக்கு நாடு கடத்த பயன்படுத்தப்பட்டது. சுதந்திரப் போராட்டத்தின் போது வ.உ.சிதம்பரம் பிள்ளை, விநாயக் தாமோதர் சாவர்க்கர், படுகேஷ்வர் தத், யோகேந்திர சுக்லா உள்ளிட்டோர் இங்கு சிறை வைக்கப்பட்டனர். இன்று, இந்த சிறை தேசியச் சின்னமாக உயர்ந்து நிற்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1742640
------
(Visitor Counter : 177
பிரதமர் அலுவலகம்
முக்கிய மின்னணு ஊடகவியலாளர்களுடன் பிரதமர் கலந்துரையாடல்
கொவிட்-19 வாழ்நாள் சவால், புதிய, நவீன தீர்வுகள் மூலமாக இதை சமாளிப்பது அவசியம் - பிரதமர்
செய்தியாளர்கள், புகைப்படக் கலைஞர்கள், தொழில்நுட்பவியலாளர்கள் ஆகியோர் இடையறாத பணிகள் மூலம் நாட்டுக்கு பெரும் சேவை புரிகின்றனர் -பிரதமர்
நேர்மறையான தகவல்கள் மூலம் பீதியையும், அவநம்பிக்கையையும் ஊடகங்கள் அகற்றவேண்டும் –பிரதமர்
கொவிட்-19 பரவிவரும் சூழலால் ஏற்பட்டுள்ள சவால்கள் குறித்து விவாதிக்க, முக்கிய மின்னணு ஊடகவியலாளர்களுடன், பிரதமர் திரு. நரேந்திர மோடி காணொலி மூலம் இன்று கலந்துரையாடினார்.
தொற்று பரவிய நாள் தொடங்கி, அதன் பரிமாணத்தைப் புரிந்துகொண்டு செயல்பட்டுவரும் தொலைக்காட்சிகள் மற்றும் ஊடகங்களைப் பாராட்டிய பிரதமர், விழிப்புணர்வைப் பரப்புவதில் முக்கிய பங்காற்றி வருவதற்காக நன்றி தெரிவித்தார். நாடு முழுவதும், செய்தியாளர்கள், புகைப்படக் கலைஞர்கள், தொழில்நுட்பவியலாளர்கள் களத்திலும், செய்தி அறைகளிலும் ஈடுபாட்டு உணர்வுடன் இடையறாது பாடுபட்டு வருவதைப் பாராட்டிய அவர், அவர்களது பணி நாட்டுக்கு செய்யும் பெரும் சேவை என்று கூறினார். வீடுகளில் இருந்தவாறே, நிகழ்ச்சியைத் தொகுக்க சில தொலைக்காட்சிகள் செய்திருந்த புதுமையான ஏற்பாடுகளை அவர் பாராட்டினார்.
கொவிட் -19 வாழ்நாள் சவால் என்று கூறிய பிரதமர், புதிய மற்றும் புதுமையான தீர்வுகள் மூலமாக அதை முறியடிக்க வேண்டியது அவசியம் என்று கூறினார். மிக நீண்ட போரை நாம் எதிர்கொள்ள வேண்டியிருப்பதால், சமூக இடைவெளி குறித்த விழிப்புணர்வைப் பரப்ப வேண்டியது அவசியம் என்று அவர் கூறினார். அவ்வப்போதைய தகவல்கள், எடுக்கப்படும் முக்கிய முடிவுகள் ஆகியவற்றை உடனுக்குடன் தொலைக்காட்சிகள் மக்கள் புரிந்துகொள்ளக்கூடிய எளிமையான மொழியில் வெளியிட வேண்டும் என்று அவர் கேட்டுக்கொண்டார்.
மக்கள் தங்களைப் பாதுகாத்துக்கொள்வதில் பின்தங்காமல் இருப்பதை தொலைக்காட்சிகள் ஒருபுறம் உறுதி செய்வதுடன், நேர்மறையான தகவல்களை வெளியிடுவதன் வாயிலாக , பீதியையும், அவநம்பிக்கையையும் அகற்ற வேண்டும் என்று அவர் வலியுறுத்தினார். களத்தில் மருத்துவர்கள், சுகாதாரத்துறை பணியாளர்கள் ஆகியோர் முன்னணியில் உள்ளதால் அவர்களை ஊக்கப்படுத்த வேண்டியது மிகவும் அவசியமாகும்.
செய்தி தொலைக்காட்சிகள் மக்களின் உணர்வுகளை அறியும் முக்கிய வடிகால்களாக செயல்பட்டு வருவதால், அதற்கு ஏற்றவாறு அரசு உறுதியாகப் பணியாற்றி வருவதாக பிரதமர் தெரிவித்தார். தொலைக்காட்சிகள் களத்தில் பணியாற்றும் தங்களது செய்தியாளர்களுக்கு துல்லியமான ஒலிவாங்கிகளை வழங்குவதுடன், பேட்டிகளை எடுக்கும் போது, குறைந்தபட்சம் ஒருமீட்டர் இடைவெளியைப் பராமரித்து, முன்னெச்சரிக்கையாக இருக்குமாறு அறிவுறுத்த வேண்டும் என்று அவர் யோசனை தெரிவித்தார்.
.
பாதுகாப்பு அமைச்சகம்
லோங்கேவாலாவுக்கு பயணம் செய்த ஆஸ்திரேலிய ராணுவ தளபதி பொக்ரானில் ஒருங்கிணைந்த ராணுவ ஒத்திகையைப் பார்வையிட்டார்
ஆஸ்திரேலிய ராணுவத் தளபதி லெப்டினன்ட் ஜென்ரல் ரிச்சர்ட் மேக்ஸ்வெல் பர் 2022 மார்ச் 8 முதல் இந்தியாவில் 4 நாள் பயணம் மேற்கொண்டுள்ளார்.
ராஜஸ்தானில் மார்ச் 10 அன்று அவர். லோங்கேவாலா, பொக்ரான், ஜோத்பூர் ஆகிய இடங்களைப் பார்வையிட்டார். லோங்கேவாலாவுக்கு அவர் பயணம் செய்த போது, லெப்டினன்ட் ஜென்ரல் ராகேஷ் கபூர் வரவேற்றார். முன்னதாக, 1971 –ல் இந்தியா- பாகிஸ்தான் போரின் போது, உயிர்நீத்த இந்திய ராணுவத்தினரின் நினைவாக அமைக்கப்பட்டுள்ள லோங்கேவாலா போர் நினைவுச் சின்னத்தில் ஆஸ்திரேலிய ராணுவ தளபதி அஞ்சலி செலுத்தினார்.
போர் நினைவுச் சின்னங்களை உருவாக்கி பராமரிக்கும் இந்திய ராணுவத்தின் முயற்சிகளை பாராட்டிய அவர், இந்திய வீரர்களின் மாண்புகளையும், துணிவையும், சாமானிய மக்களும் அறிந்து கொள்ள இவை பாலங்களாக இருக்கின்றன என்று கூறினார்.
பொக்ரானில் உள்ள துப்பாக்கிச்சுடும் பயிற்சி நிலைகளுக்கு சென்றிருந்த லெப்டினன்ட் ஜென்ரல் ரிச்சர்ட் பர், உள்நாட்டிலேயே உற்பத்தி செய்யப்பட்ட போர் தளவாடங்களின் செயல்பாடுகளை பார்வையிட்டார்.
ரெயில்வே அமைச்சகம்
196 விழாக்கால சிறப்பு ரயில்களை இயக்க ரயில்வேத்துறை அனுமதி
விழாக்காலங்களில், பயணிகளின் கூட்டத்தை குறைக்கும் வகையில், 196 இணை ரயில்களை  வரும் 20ம் தேதி முதல் நவம்பர் மாதம் 30ம் தேதி வரை இயக்க ரயில்வேத்துறை அமைச்சகம் ஒப்புதல் அளித்துள்ளது. இந்த விழாக்கால சிறப்பு ரயில்களின் கட்டணம், சிறப்பு ரயில்களுக்கான கட்டணத்துக்கு இணையாக இருக்கும்.
இந்த விழாக்கால சிறப்பு ரயில்களுக்கான கால அட்டவணையை மண்டல ரயில்வே விரைவில் அறிவிக்கும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1664071
உள்துறை அமைச்சகம்
மத்திய உள்துறை அமைச்சகம் சார்பில் சிறப்பு முகாம் 2.0 வெற்றிகரமாக நடத்தப்பட்டது
மத்திய உள்துறை அமைச்சகத்தின் சார்பில் அக்டோபர் 2-ம்தேதி முதல் 31ம் தேதி வரை சிறப்பு முகாம் 2.0 வெற்றிகரமாக நடத்தப்பட்டது. தூய்மை இந்தியா திட்டத்தின் கீழ் நடத்தப்பட்ட சிறப்பு முகாம் 2.0ல் மொத்தம் 11 ஆயிரத்து 559 இடங்களில் இயங்கும் மக்கள் வந்துசெல்லும் அரசு அலுவலகங்களில் தூய்மைப்பணிகள் மேற்கொள்ளப்பட்டன.
இந்த சிறப்பு முகாமில் 2.0ல் இந்த அமைச்சகத்தின் கீழ் இயங்கும் அலுவலகங்களைச் சேர்ந்த மொத்தம் 5.15 லட்சம் கோப்புகள் ஆய்வு செய்யப்பட்டன. அதிலிருந்து 4.77 லட்சம் கோப்புகள் மறுஆய்வு செய்யப்பட்டதுடன், 2.81கோப்புகள் களையெடுக்கப்பட்டன.
தேவையில்லாத குப்பைகளை அகற்றியதன் மூலம் ரூ.1 கோடியே 40 லட்சத்து 99 ஆயிரத்து150 வருவாய் ஈட்டியதாகவும், 90 ஆயிரத்து 525 சதுர அடி காலியானதாகவும் தெரிவிக்கப்பட்டுள்ளது.
இந்த சிறப்பு குறைதீர்ப்பு முகாமில் மொத்தம் 5,126 குறைதீர்ப்பு மனுக்கள் மற்றும் மேல்முறையீட்டு மனுக்கள் விசாரணைக்கு எடுத்துக்கொள்ளப்பட்டன. அவற்றில் இருந்து 4 ஆயிரத்து 708 மனுக்களுக்குத் தீர்வு காணப்பட்டன.
இதேபோல் மத்திய ஆயுதக் காவல்படை, டெல்லி காவல் துறை மற்றும் அதற்கு உட்பட்ட அலுவலகங்களில் இருந்து பதிவு செய்யப்பட்ட 200க்கும் மேற்பட்ட டுவிட்டர் பதிவுகளுக்கு மத்திய உள்துறை அமைச்சகத்தின் சார்பில் பதில் அளித்து மறுபதிவு செய்யப்பட்டது.
குடியரசுத் தலைவர் செயலகம்
குடியரசுத் தலைவர் நாளை மத்தியப் பிரதேசத்திற்குச் செல்கிறார்
குடியரசுத் தலைவர் திருமதி திரௌபதி முர்மு நாளை  மத்தியப் பிரதேசத்திற்குச் செல்கிறார். ஒரு நாள் பயணத்தின் போது, இந்தூரில் நடைபெறும் இந்தியா ஸ்மார்ட் சிட்டி மாநாடு-2023-ல் குடியரசுத் தலைவர் கலந்து கொள்கிறார். ஜபல்பூரில் கட்டப்பட உள்ள மத்தியப் பிரதேச உயர் நீதிமன்றத்தின் புதிய கட்டடத்திற்கு அவர் அடிக்கல் நாட்டுகிறார்.
புவி அறிவியல் அமைச்சகம்
தில்லியில் காற்றின் தரம் இன்றும் நாளையும் மிதமாக இருக்கும்: வானிலை மையம்
தில்லி- தேசிய தலைநகர் பகுதியில் காற்றின் தரம் இன்றும் , நாளையும்  மிதமாக இருக்கும் என இந்திய வானிலை ஆராய்ச்சித் துறையின் தேசிய வானிலை முன்னெச்சரிக்கை மையம் தெரிவித்துள்ளது.
08.06.2021 அன்று காற்றின் தரம் மிதமானதிலிருந்து மோசமானதாக மாறக்கூடும். காற்றில் உள்ள மாசுவின் அளவு 10 மைக்ரோ மீட்டர் என்ற அளவில் இருக்கும். மேற்பரப்பில் வீசும் பலத்த காற்று, புழுதியை கிளப்பலாம், அல்லது அருகில் உள்ள பகுதியில் இருந்து தூசுக்களைக் கொண்டு வரலாம்.
இந்தப் பகுதியில் அடுத்த 5 நாட்களுக்கு காற்றின் தரம் மிதமானதிலிருந்து மோசமானதாக இருக்கக்கூடும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1724911
-----
(Visitor Counter : 117
நிதி அமைச்சகம்
ஒற்றை பங்குச்சந்தை விதிமுறை அறிமுகம்
செபி சட்ட விதிமுறைகள், வைப்புத் தொகை சட்டம், பங்குகள் ஒப்பந்தம் ஒழுங்குமுறை சட்டம், அரசு பங்குகள் சட்டம் ஆகியவற்றை ஒருங்கிணைத்து, விவேகமான ஒற்றை பங்குச்சந்தை விதிமுறையை மத்திய அரசு கொண்டு வரும் என நிதிநிலை அறிக்கையில் மத்திய நிதியமைச்சர் திருமதி. நிர்மலா சீதாராமன் அறிவித்தார்.
குஜராத் சர்வதேச நிதி தொழில்நுட்ப நகரம்- சர்வதேச நிதி தொழில்நுட்ப மையத்தில், உலகத்தரம் வாய்ந்த நிதி தொழில்நுட்ப மையம் உருவாக்க மத்திய அரசு உதவும் எனவும் நிதியமைச்சர் தெரிவித்தார்.
முதலீட்டாளர்களுக்கு பாதுகாப்பு வழங்கும் நோக்கில், முதலீட்டாளர் சாசனம் ஒன்று அறிமுகப்படுத்தப்படும் எனவும் நிதியமைச்சர் தெரிவித்தார்.
சூரிய மின்சக்தி நிறுவனத்துக்கு ரூ.1000 கோடி:
மரபுசாரா எரிசக்தி துறையை மேலும் ஊக்குவிக்க, இந்திய சூரிய மின்சக்தி நிறுவனத்துக்கு கூடுதல் மூலதன தொகையாக ரூ.1000 கோடியும், இந்திய புதுப்பிக்கத்தக்க எரிசக்தி வளர்ச்சி முகமைக்கு ரூ.1,500 கோடியும் மத்திய அரசு வழங்கும் எனவும் நிதி நிலை அறிக்கையில் தெரிவிக்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1693901
(Visitor Counter : 247
தேர்தல் ஆணையம்
குடியரசுத் தலைவர் தேர்தலுக்கான வாக்குப் பெட்டிகள் அனுப்பப்பட்டன
குடியரசுத் தலைவர் தேர்தல் வரும் 2022 ஜூலை 18 ஆம் தேதி நடக்க உள்ளது. இதற்காக வாக்குப் பெட்டிகள், வாக்குச் சீட்டுகள், சிறப்பு பேனா மற்றும் சீலிடப்பட்ட தேர்தல் பொருட்கள் புதுதில்லி, புதுச்சேரி உள்பட அனைத்து மாநில சட்டபேரவை செயலகங்களுக்கு இன்று அனுப்பி வைக்கப்பட்டன.
தேர்தலுக்கான பொருட்களை பாதுகாப்பாக குறிப்பிட்ட நேரத்தில் அனுப்பி வைப்பதற்கான பயிற்சி புதுதில்லியில் இந்திய தலைமை தேர்தல் ஆணையர் தலைமையில் 2 நாட்கள் நடந்தது. இதில் குடியரசுத் தலைவர் தேர்தலுக்காக புதிதாக நியமிக்கப்பட்ட தேர்தல் நடத்தும் அதிகாரிகள், உதவி தேர்தல் நடத்தும் அதிகாரிகள் இதில் கலந்து கொண்டனர்.
தேர்தல் பொருட்களை பெறுவதற்காக புதுதில்லி வருகை தரும் உதவி தேர்தல் நடத்தும் அலுவலர்களுக்கு உதவுவதற்காக உதவி மையங்கள் அமைக்கப்பட்டுள்ளன. தேர்தல் பொருட்கள் பெற்று வரும் உதவி தேர்தல் அதிகாரிகளுக்கு தில்லி காவல்துறை பாதுகாப்பு அளிக்கும். வாக்குப்பெட்டிக்கு விமானத்தில் தனி டிக்கெட் மூலம் ஒரு சீட் ஒதுக்கப்பட்டுள்ளது.
இது தொடர்பாக உதவி தேர்தல் நடத்தும் அதிகாரிகளிடம் பேசிய தலைமை தேர்தல் ஆணையர், கடுமையான நடவடிக்கை மூலம் சரியாக தேர்தல் நடத்தப்பட்டு வருவதால் இந்திய தேர்தல் ஆணையத்தின் ஹால்மார்க் முத்திரை மீண்டும் மீண்டும் நிரூபிக்கப்பட்டு வருகிறது என்றார். மேலும், தேர்தல் முழுமையாக நிறைவு பெறும் வரை, தேர்தல் நடத்தை விதிமுறைகள் கடுமையாக பின்பற்றப்பட வேண்டும் என்றார். வாக்குப் பெட்டிகள், வாக்கு சீட்டுகள் ஆகியவற்றை கொண்டு வருதல், பாதுகாத்தல் உள்ளிட்ட பணிகளில் அதிகாரிகள் தேர்தல் ஆணையத்தின் வழிகாட்டு நெறிமுறைகளை பின்பற்ற வேண்டுமென தெரிவித்தார்.
வாக்குப் பெட்டிகள் மாநில தலைநகரை அடைந்த பிறகு கிருமி நீக்கம் செய்யப்பட்ட அறையில், பெட்டிகள் வைக்கப்பட்டு அறை பூட்டி சீலிடப்பட்டு வீடியோ கேமரா மூலம் கண்காணிக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1840921
நுகர்வோர் நலன், உணவு மற்றும் பொது விநியோகம் அமைச்சகம்
`ஒரே நாடு, ஒரே குடும்ப அட்டை' என்ற திட்டத்தில் சேர மேலும் ஐந்து மாநிலங்கள் / யூனியன் பிரதேசங்கள் ஒப்புதல், மொத்த எண்ணிக்கை 17 ஆக உயர்வு.
``ஒரே நாடு, ஒரே குடும்ப அட்டை'' என்ற திட்டத்தில் உத்தரப்பிரதேசம், பிகார், பஞ்சாப், இமாச்சலப் பிரதேசம், தாத்ரா நகர் ஹவேலி மற்றும் டாமன், டையூ என மேலும் ஐந்து மாநிலங்கள் / யூனியன் பிரதேசங்கள் சேருவதற்கு மத்திய நுகர்வோர் விவகாரங்கள், உணவு மற்றும் பொது விநியோகத் துறை அமைச்சர் திரு. ராம்விலாஸ் பாஸ்வான் ஒப்புதல் அளித்துள்ளார். இத் திட்டத்தில் சேருவதற்கு ஆந்திரப் பிரதேசம், கோவா, குஜராத், ஹரியானா, ஜார்க்கண்ட், கேரளா, கர்நாடகா, மத்தியப் பிரதேசம், மகாராஷ்டிரா, ராஜஸ்தான், தெலங்கானா, திரிபுரா ஆகிய 12 மாநிலங்கள் ஏற்கெனவே ஒப்புதல் அளித்துள்ளன. ``ஒரே நாடு, ஒரே குடும்ப அட்டை'' என்ற திட்டத்தின் கீழ் தங்கள் குடும்ப அட்டையை நாடு முழுக்கப் பயன்படுத்திக் கொள்வதற்கான திட்டத்தை அமல் செய்வதில் ஏற்பட்டுள்ள முன்னேற்றங்கள் குறித்து ஆய்வு செய்த திரு பாஸ்வான், இந்த 5 புதிய மாநிலங்கள் / யூனியன் பிரதசங்கள், தேசிய தொகுப்புடன் இணைவதற்கு தொழில்நுட்ப ரீதியில் ஆயத்தமாக இருப்பது குறித்தும் ஆய்வு செய்தார்.
தேசிய அளவில் / மாநிலங்களுக்கு இடையில் குடும்ப அட்டைகளைப் பயன்படுத்திக் கொள்ளும் திட்டத்தில், 17 மாநிலங்கள் / யூனியன் பிரதேசங்களைச் சேர்ந்த சுமார் 60 கோடி தேசிய உணவுப்பாதுகாப்புத் திட்டப் பயனாளிகளுக்கு உதவிகரமாக இருக்கும். இப்போது பயன்படுத்தும் குடும்ப அட்டையின் மூலம் இந்த 17 மாநிலங்கள் / யூனியன் பிரதேசங்களில் வழங்கப்படும் உணவு தானியங்களை எந்த நியாயவிலைக் கடையிலும் அவர்கள் வாங்கிக் கொள்ளலாம்.
(Visitor Counter : 167